**Općina Donji Andrijevci, Trg kralja Tomislava 5, Donji Andrijevci, OIB 28037558650** (u daljnjem tekstu: Općina), zastupana po općinskom načelniku

i

**Korisnik, adresa, Donji Andrijevci, OIB**  (u daljnjem tekstu: Korisnik), sklapaju

**UGOVOR** **O DODJELI POTPORA MALE VRIJEDNOSTI ZA**

**RAZVOJ MALOG GOSPODARSTVA ZA 2021. GODINU**

**Članak 1.**

Ugovorne strane sklapaju ovaj Ugovor na temelju Odluke o dodjeli potpora male vrijednosti za razvoj malog gospodarstva za 2021. godinu, KLASA:, URBROJ:, koju je općinski načelnik Općine donio 2021. godine na temelju Programa potpora male vrijednosti za poticanje razvoja malog gospodarstva općine Donji Andrijevci za 2021. godinu (u daljnjem tekstu: Program).

 Ovim ugovorom ugovorne strane reguliraju međusobna prava i obveze u svezi dodjele potpora male vrijednosti za razvoja malog gospodarstva za 2021. godinu.

 Rok trajanja ugovora je od dana potpisa ugovora do 30. studenog 2021. godine.

**Članak 2.**

Odobrava se potpora Korisniku za točku 2. Programa u iznosu od 0,00 kuna.

**Članak 3.**

Ugovorne strane suglasno utvrđuju da će Općina doznačiti sredstva za Program u iznosu od 0,0 kuna na IBAN HR Korisnika koji je otvoren kod XX.

**Članak 4.**

Korisnikje dužan u roku od 10 dana po sklapanju ugovora predati jamstvo za uredno ispunjenje ugovora u obliku bjanko zadužnice, s klauzulom „plativo na prvi pisani poziv korisnika garancije“ i „bez prava prigovora“ na  iznos odobrenih sredstava ugovora kao jamstvo za uredno ispunjenje ugovora na rok trajanja sklopljenog ugovora.

**Članak 5.**

Korisnik potpore se obvezuje na namjensko korištenje sredstava potpore. Korisnik potpore se obvezuje dostaviti Jedinstvenom upravnom odjelu dokaze odnosno preslike računa o namjenskom korištenju sredstava potpore za namjenu navedenu u Ugovoru koji glase na korisnika potpore te pripadajući izvadak po transakcijskom računu kojim se dokazuje izvršeno plaćanja.

Nalog za plaćanje, kompenzacija i cesija ne prihvaćaju se kao dokaz o namjenskom korištenju sredstava potpore.

Računi kojima se dokazuje namjensko korištenje sredstava potpore moraju biti iz tekuće godine i odnositi se na troškove iste vrste i namjene kako je navedeno u ponudama ili predračunima dostavljenim uz prijavu.

Računi kojima se dokazuje namjensko korištenje sredstava potpore ne smiju se koristiti za pravdanje drugih potpora koje dodjeljuju ostali davatelji državnih potpora.

**Članak 6.**

Krajnji rok za dostavu dokaza (preslika računa i pripadajućeg izvatka po transakcijskom računu) o namjenskom korištenju sredstava potpore je 31. prosinac 2021. godine uz obrazac izvješća koji se nalazi na Internet stranicama Općine Donji Andrijevci.

Nadzor nad namjenskim korištenjem potpore provodi Jedinstveni upravni odjel temeljem dokumentiranog izvješća korisnika potpore, a po potrebi i kontrolom na licu mjesta.

**Članak 7.**

Općina radi nadzora namjenskog korištenja sredstava potpore može neposredno kontaktirati sve pravne i fizičke osobe kojima je prema priloženoj dokumentaciji korisnik potpore isplatio novčana sredstva koja je dobio od Općine za financiranje aktivnosti iz Ugovora. Ukoliko se utvrdi nenamjensko korištenje potpore, korisnik potpore u obvezi je nenamjenski utrošena sredstva uplatiti u Proračun općine.

**Članak 8.**

Ukoliko korisnik potpore u skladu s Javnim pozivom ostvari pravo na potporu na temelju dostavljene neistinite dokumentacije, suprotno uvjetima utvrđenim Javnim pozivom ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa, mora vratiti u Proračun općine, te se isključuje iz dodjele potpore sljedeće godine.

**Članak 9.**

Korisnik je suglasan da Općina objavi njegov naziv i adresu, svrhu financijskih sredstava, najviši iznos sredstava i iznos financijskih sredstava sukladno Ugovoru te koristi i objavljuje dostavljene mu fotografije, video i audio zapise povezane s provedbom aktivnosti, u cilju promocije potpore i razvoja civilnoga društva u Općini.

**Članak 10.**

 Općina ne snosi odgovornost, neposrednu ili posrednu, za štete proizašle iz bilo kojeg djelovanja Korisnik u provedbi aktivnosti koja je predmet ovog Ugovora.

**Članak 11.**

Ugovor i sva plaćanja povezana s njim ne mogu se prenositi na treću stranu bez prethodne pisane suglasnosti davatelja financijskih sredstava.

**Članak 12.**

U slučaju da se spor u provedbi ovog Ugovora između Općine i Korisnika ne može riješiti sporazumno, ugovara se mjesna nadležnost suda u Slavonskom Brodu.

**Članak 13.**

O dodijeljenoj potpori male vrijednosti izvješćuje se Ministarstvo financija sukladno Zakonu o državnim potporama („Narodne novine“, br. 47/14, 69/2017.) i Pravilniku o dostavi prijedloga državnih potpora i podataka o državnim potporama („Narodne novine“, br. 121/2016.).

**Članak 14.**

 Za svaki oblik komunikacije koji je povezan s ovim Ugovorom potrebno je navesti Klasu i URBROJ Ugovora na sljedeće adrese:

Za Općinu Donji Andrijevci:

Trg kralja Tomislava 5

35214 Donji Andrijevci

E-mail: opcinadonjiandrijevci@gmail.com

Za Korisnika:

xx

adresa

35214 Donji Andrijevci

E-mail:

**Članak 15.**

Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od zadnje isplate sredstava od strane Općine.

**Članak 16.**

Ovaj Ugovor sastavljen je u četiri (4) istovjetna primjerka, od kojih dva (2) primjerka zadržava Korisnik, a dva (2) primjerka Općina.

KLASA:

URBROJ:

Donji Andrijevci, 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 KORISNIK OPĆINSKI NAČELNIK